Source: https://www.banos.sk/novinky/ako-vymoct-vyzivne
Timestamp: 2019-08-25 01:05:22+00:00
Document Index: 3137980

Matched Legal Cases: ['súd ', 'Súd ', '§ 207', 'súd ', '§ 207', '§ 3', '§ 10', '§ 7', 'súd ', 'súd ', 'súd ', 'súd ', 'Súd ', 'súd ', 'súd ', 'súd ', '§ 3', '§ 3', '§ 2', '§ 3', '§ 2', 'súd ', '§ 62', 'súd ', 'súd ', 'súd ', '§ 79', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'Súd ', 'súd ', '§2', '§ 207', '§ 207', '§207', '§62', 'súd ', '§112', 'súd ']

﻿ Ako vymôcť výživné ? | Advokátska kancelária BÁNOS s.r.o.
Úvod » Právne novinky » Ako vymôcť výživné ?
Odpoveď pre Ingu:
Odpoveď pre Ingu: Dobrý deň, podľa legislatívy platnej na území SR je podmienkou vzniku nároku na prídavok na dieťa (osobná) starostlivosť o dieťa, pričom za oprávnenú osobu, ktorej sa prídavok vypláca považuje rodič dieťaťa (nejde o výživné na dieťa, ktoré má platiť povinný rodič). Prídavok na dieťa je štátna sociálna dávka, ktorou štát prispieva na výchovu a výživu nezaopatreného dieťaťa. Podmienky vzniku nároku na prídavok na dieťa môže však mať každá krajina upravené odlišne. Nemôžeme preto vyhodnotiť, či Vaša matka poberala prídavky na Vašu výchovu a výživu oprávnene, resp. či máte nárok na ich vyplatenie. Posúdenie Vašej otázky je v kompetencií orgánov štátu, v ktorom boli prídavky Vašej matke vyplácané.
mgr.robert.banos, 21. máj 2019 - 9:22
Dobry den, mam asi netradicnu
Inga, 5. máj 2019 - 21:56
Odpoveď pre Katarínu: Dobrý deň, podľa exekučného poriadku exekútor vydá upovedomenie o zastavení exekúcie, ak pri exekúcii na vymoženie pohľadávky na výživnom, ktorá bola odložená (povinný pri exekúcii na vymoženie pohľadávky na výživnom zaplatil zameškané výživné vrátane trov oprávneného a exekútora, podal žiadosť o odklad exekúcie a vyhlásil, že bežné výživné bude ďalej prostredníctvom exekútora plniť dobrovoľne) povinný prostredníctvom exekútora splnil riadne a včas bežné výživné počas troch po sebe nasledujúcich mesiacov. Pokiaľ je to tak, ako píšete, že už viac ako 3 roky je výživné riadne platené, pokiaľ ste dlžné vyživne uhradili a rovnako ste uhradili trovy exekucie, tak exekútor by už mal vydať upovedomenie o zastavení exekúcie. Odporučam obratit sa ohladom uvedeneho na konkretneho exekutora, aby tento poskytol informáciu, či v danom prípade neeviduje ešte nejaku dlžnu čiastku.
mgr.robert.banos, 26. apríl 2019 - 19:09
Dobrý deň! Chcela by som Vás
Katarína, 12. apríl 2019 - 0:20
Odpoveď pre Deanu:
Odpoveď pre Deanu: Dobrý deň, áno, môžete požadovať vrátenie už zaplateného výživného. Podľa zákona o rodine, kto celkom alebo sčasti splnil vyživovaciu povinnosť za iného napriek tomu, že mu táto povinnosť nevyplýva zo zákona, má možnosť domáhať sa od tohto úhrady svojho plnenia. Ak sa neskôr preukáže, že otcom dieťaťa je iný muž, má ten, kto nevydatej matke poskytol výživné, nárok požadovať od skutočného otca dieťaťa vopred poskytnuté plnenie. Ak by k úhrade dlžnej sumy povinnou osobou nedošlo dobrovoľne, môže si ten, kto za iného plnil, uplatniť svoj nárok na súde prostredníctvom žaloby na plnenie. Konanie nie je konaním starostlivosti o maloletých, ale je súčasťou všeobecnej civilnej agendy, preto príslušným na rozhodnutie je všeobecný súd žalovaného, teda okresný súd, v obvode ktorého má tento adresu trvalého pobytu. Súd sa v danom konaní vysporiadava s kritériami na určenie výživného. Ak dospeje k záveru, že žalovaný mal plniť to, čo za neho plnil žalobca, nárok na náhradu plnenia prizná. Na uplatnenie práva domáhať sa vrátenia úhrady plnenia vyživovacej povinnosti za iného sa vzťahuje všeobecná premlčacia doba, ktorá je podľa Občianskeho zákonníka trojročná, a plynie odo dňa, keď sa toto právo mohlo vykonať po prvýkrát podaním žaloby na súde. Pre začiatok plynutia premlčacej doby pri uplatnení nároku na náhradu nákladov, ktoré žalobca vynaložil na výživu dieťaťa za jeho otca, je rozhodujúca určenie otcovstva žalovaného k dieťaťu.
mgr.robert.banos, 1. február 2019 - 19:56
Dobry den prajem,potrebovala
Dobry den prajem,potrebovala by som poradit. Priatel mal pomer s jednou zenou ktora otehotnela a v auguste 2014 porodila syna,oznacila ho ako otca dietata,no do rodeho listu ho neuviedla. On platil pravidelne zo svojho uctu na jej kazdy mesiac vyzivne po 100€(tak sa ustne dohodli) No ako maly rastol nezdalo sa mu to a dal si spravit testy otcovstva. V januari tohto roku sa potvrdilo ze otcom nie je,teda vylucilo sa otcovstvo. Ona urcila noveho otca (v auguste 2018)s ktorym bola aj na testoch a potvrdilo sa ze otcom je on. Maju uz aj novy rodny list kde je zapisany novy otec. A moja otazka znie,mali by sme sancu keby sme od noveho otca pozadovali vratenie uz zaplateneho vyzivneho podla paragrafu 79 zakona o rodine? Dakujem pekne za skoru odpoved. Potrebovala by som velmi surne. Pekny den Swietyova
Deana, 16. december 2018 - 7:54
Odpoveď pre Moniku: Dobrý deň, vo Vašej pôvodnej otázke ste uviedli, že ste žili vo Švajčiarsku a následne ste sa Vy s deťmi vrátili na Slovensko. Z uvedeného dôvodu sme usúdili, že otec ostal žiť naďalej v zahraničí. Pokiaľ je to teda tak, že máte k dispozícií rozhodnutie súdu o povinnosti platiť výživné, máte tým pádom k dispozícii aj exekučný titul. V takom prípade môžete využiť jednu z nasledujúcich možností: - podať návrh na nútený výkon rozhodnutia prostredníctvom súdneho exekútora, - podať trestné oznámenie pre podozrenie zo spáchania trestného činu zanedbania povinnej výživy podľa § 207 Trestného zákona orgánom činným v trestnom konaní, - požiadať o náhradné výživné. Odporúčam Vám preto vyhľadať akéhokoľvek exekútora, ktorému prinesiete originál právoplatného a vykonateľného rozhodnutia a požiadate ho o spísanie návrhu na vykonanie exekúcie. Následne, ak budú splnené všetky podmienky, exekučný súd vydá poverenie na vykonanie exekúcie náhodne vybranému súdnemu exekútorovi, ktorý bude výživné vymáhať.Okrem uvedeného môžete využiť aj možnosť podania trestného oznámenia pre podozrenie zo spáchania trestného činu zanedbania povinnej výživy podľa § 207 trestného zákona. Prostredníctvom tohto spôsobu však nedochádza k priamemu vymáhaniu dlžného výživného, ako je to pri exekúcii, je skôr prostriedkom ako donútiť povinného rodiča, dobrovoľne si splniť svoju vyživovaciu povinnosť, nakoľko, ak sa povinný rodič uzná vinným, hrozí mu sankcia vo forme odňatia slobody. Čo sa týka náhradného výživného, nárok na náhradné výživné vznikne, ak Váš priemerný mesačný príjem podľa § 3 Zákona o náhradnom výživnom za posledných šesť kalendárnych mesiacov predchádzajúcich kalendárnemu mesiacu, v ktorom bola podaná žiadosť o náhradné výživné nepresahuje 2,2 násobku sumy životného minima. O náhradné výživné môžete žiadať ak exekučné konanie bude trvať najmenej tri mesiace od doručenia návrhu na vykonanie exekúcie exekútorovi. Žiadosť o náhradné výživné podáte na prísl. úrade práce. Náhradné výživné sa poskytuje najviac vo výške 1,2-násobku sumy životného minima pre nezaopatrené dieťa.
mgr.robert.banos, 14. október 2018 - 18:12
Odpoveď pre Moniku: Dobrý deň, zákon o náhradnom výživnom ustanovuje určité povinnosti poberatelovi, medzi ktoré patrí aj povinnosť poberatela informovať úrad o každej zmene skutočností rozhodujúcich na trvanie nároku na náhradné výživné, na jeho výšku a na jeho vyplácanie bez zbytočného odkladu, najneskôr do 8 dní odo dňa zmeny týchto skutočností. Prípady, kedy ste povinná vrátiť poskytnuté náhradné výživné, upravuje § 10 zákona o náhradnom výživnom. V zmysle tohto ustanovenia, ak sa náhradné výživné vyplatilo neprávom alebo vo vyššej sume ako patrilo, alebo ak sa dodatočne zistí, že zanikol nárok na náhradné výživné alebo nastala zmena skutočností rozhodujúcich na jeho vyplácanie alebo na určenie jeho výšky za obdobie, za ktoré sa náhradné výživné už vyplatilo, poberateľ náhradného výživného je povinný vrátiť neprávom vyplatené sumy alebo sumy vyplatené vo vyššej sume, ako patrili. Zákon teda nerozlišuje poskytnuté výživné na základe dobrovoľného či vymoženého plnenia, posudzuje iba trvanie nároku na náhradné výživné. Teda ak tento nárok na náhradné výživné zanikol, aj len po určité obdobie, je potrebné prijaté náhradné výživné za toto obdobie vrátiť. Co sa týka zániku náhradného výživného, tak treba uviesť, ze podla § 7 tohto zákona nárok na náhradné výživné zanikne aj vtedy, ak povinná osoba začne plniť voči oprávnenej osobe vyživovaciu povinnosť; za plnenie vyživovacej povinnosti sa považuje jej plnenie najmenej počas troch mesiacov v plnej výške, v lehote a spôsobom určených právoplatným rozhodnutím súdu alebo súdom schválenou dohodou.
mgr.robert.banos, 30. september 2018 - 16:39
Odpoveď pre Jozefa: Dobrý deň, vo všeobecnosti platí, že povinná osoba sa dostane do omeškania, ak si nesplní vyživovaciu povinnosť v súlade s rozhodnutím súdu. Čo znamená, že pokiaľ ste v omeškaní, tak oprávnený rodič, teda bývalá manželka, môže uplatniť na súde úroky z omeškania, alebo obrátiť sa na exekútora, avšak vo Vašom prípade by bola tá suma veľmi nízka, je málo pravdepodobné, že by sa obrátila kvôli tomu na súd. Rovnako to nie je ani trestný čin, ak sa omeškáte pár dní, nakoľko tam nie je naplnená skutková podstata trestného činu zanedbania povinnej výživy.
mgr.robert.banos, 30. september 2018 - 16:10
Dobry den, dakujem za odpoved
Dobry den, dakujem za odpoved, ale ja som nespominala, ze by otec dcerky bol v zahranici.Je Slovak a zije na Slovensku. Rada by som vedela ako to funguje u nas na Slovensku.
Monika, 26. september 2018 - 18:47
Monika, 26. september 2018 - 18:46
Dobry den, rada by som sa
Monika, 26. september 2018 - 9:46
Jozef , 16. september 2018 - 13:19
Odpoveď pre Moniku: Dobrý deň, v danom prípade Vám odporúčam obrátiť sa na Centrum pre medzinárodnoprávnu ochranu detí a mládeže /https://www.cipc.gov.sk/, ktoré poskytuje bezplatnú právnu pomoc a poradenstvo v oblasti vymáhania výživného zo zahraničia. Po vyplnení a odovzdaní žiadosti o vymáhanie výživného zo zahraničia a doložení potrebných dokladov vypracuje centrum návrh na výkon súdneho rozhodnutia v zahraničí a taktiež zabezpečí celý proces vymáhania ako aj prevod platieb vymoženého výživného.
mgr.robert.banos, 30. august 2018 - 22:29
Dobry den prajem, zila som s
Monika, 14. august 2018 - 14:09
Odpoveď pre Marcelu:
Odpoveď pre Marcelu: Dobrý deň, pokiaľ otec dieťaťa je zaviazaný platiť výživné súdnym rozhodnutím, alebo na základe súdom schválenej rodičovskej dohody, potom letné prázdniny, a skutočnosť, že dieťa bude u neho 2 prázdninové mesiace, nemá na platenie výživného žiaden vplyv, kým pôvodné rozhodnutie súdu nebolo zmenené alebo zrušené. Pokiaľ ste sa teda nedohodli medzi sebou, že keď bude dieťa u neho, tak za ten čas nebudete žiadať zaplatiť výživné, potom otec dieťaťa je povinný platiť výživné aj cez školské prázdniny.
mgr.robert.banos, 13. júl 2018 - 20:59
Dobrý deň, veľmi Vás prosím o
Dobrý deň, veľmi Vás prosím o odpoveď.... Môj exmanžel si berie syna na celé letné prázdniny do zahraničia kde žije. Počas týchto 2 mesiacov mi neplatí výživné na syna..... má na to môj exmanžel právo neplatiť výživné za tie 2 mesiace kedy sa syn zdržiava u neho???Prosím poraďte mi.... Veľmi pekne ďakujem za odpoveď.
Marcela72, 3. júl 2018 - 13:04
Odpoveď pre Zuzanu Vajdovú: Dobrý deň, pokiaľ povinný rodič neplatí výživné v zmysle právoplatného a vykonateľného rozhodnutia, Vy, ako oprávnený rodič, máte možnosť vymáhať dlžné výživné od povinného rodiča cestou exekúcie. Predpokladom na úspešné vymoženie výživného je právoplatný a vykonateľný rozsudok súdu. Na podanie návrhu na vymáhanie výživného stačí, ak povinný rodič nezaplatí jednu mesačnú sumu výživného v súdom stanovenej výške a lehote.
mgr.robert.banos, 22. jún 2018 - 23:25
Odpoveď pre Moniku: Dobrý deň, vychádzam zo skutočnosti, že vyživovacia povinnosť na dieťa bola určená súdnym rozhodnutím. Pokiaľ chcete zrušiť toto rozhodnutie, tak to bude možné len na základe návrhu. V návrhu na zrušenie vyživovacej povinnosti na dieťa, treba uviesť, že dieťa je schopné samostatne sa živiť, že dokončilo štúdium, ďalej sa nepripravuje na budúce povolanie. Ako advokát Vám odporúčam poprosiť alebo vyzvať dieťa (buď ústne alebo doporučeným listom), aby Vám predložilo potvrdenie o zamestnaní, doklad o ukončení štúdia a pod. za účelom posúdenia nároku na výživné. Zo Zákona o rodine totiž vyplýva povinnosť dieťaťa spolupracovať so svojimi rodičmi v záujme starostlivosti o neho a jeho výchovu. Až do rozhodnutia súdu však budete i naďalej povinný platiť výživné podľa platného súdneho rozhodnutia o výživnom. Následne, ak súd zruší vyživovaciu povinnosť, vznikne povinnému rodičovi nárok na vrátenie výživného, a to spätne odo dňa zmeny pomerov. Ďalej, čo sa týka vyživovacej povinnosti detí voči rodičom, tak Zákon o rodine určuje, že deti, ktoré sú schopné samy sa živiť, sú povinné zabezpečiť svojim rodičom primeranú výživu, ak to potrebujú. Pre určenie rozsahu vyživovacej povinnosti platí, že každé dieťa plní vyživovaciu povinnosť voči rodičom len v takom rozsahu, aký zodpovedá pomeru jeho schopností, možností a majetkových pomerov k schopnostiam, možnostiam a k majetkovým pomerom ostatných detí. Pokiaľ si deti k rodičom neplnia túto povinnosť prirodzene, má rodič právo podať návrh na súd a žiadať, aby súd rozhodol o povinnosti dieťaťa poskytovať rodičovi výživné. Návrh rodiča na určenie výživného zo strany dieťaťa súd môže aj zamietnuť, a to v prípade, ak by určenie povinnosti platiť výživné bolo v rozpore s dobrými mravmi. Uvedené sa posudzuje v každom prípade vždy individuálne. Výživné taktiež možno určiť len v primeranej miere. Preto ak má rodič zabezpečené bežné, odôvodnené životné potreby, nie je dôvod na určenie výživného. Súd určí vyživovaciu povinnosť aj tým deťom, ktoré sa o rodiča nestarajú, alebo sa nechcú starať, hoci rodič im celý život pomáhal, či už osobne alebo majetkovo.
mgr.robert.banos, 22. jún 2018 - 23:24
este stem dodat ze ma to
este stem dodat ze ma to sudom dane .vyzivne 200e na 5 deti .pritom my chodia do skoli 2 deti .a dalse my ide ties do skoli.na kolko je v base mal nastup .ale kazdy mesiac my posilal okolo 19.vyzivne a mal sudom dane kazdy mesiac do 15 dna matke rukam .ale to poslielal jako sa mu dalo da sa volaco stim robit aj ket to do toho dna neposlal tak jako by mal.dakujem zuzana vajdova
zuzana vajdova , 19. jún 2018 - 20:07
Dobrý deň, pri ukončení povinnosti platiť výživné rodiča na dieťa je potrebné prísť aj na súd a preukazovať od kedy je dieťa schopné samo sa živiť alebo náklady na živobytie? Zároveň sa chcem spýtať ako je to s platením výživného na rodiča - čo všetko je potrebné na to, aby súd schválil túto požiadavku, čo je potrebné doložiť, ako by sa vypočítalo v dnešnej dobe výživné na rodiča a či je možné sa odvolať nakoľko rodič platil len súdom určené výživné od narodenia dieťaťa, o dieťa sa viac ako 15 rokov nezaujímal a ani nekontaktoval - je možnosť, že súd túto informáciu vezme do úvahy a žiadosť o výživného na rodiča neschváli? ďakujem za skorú odpoveď.
Monika, 14. jún 2018 - 12:27
Odpoveď pre Gabču:
Odpoveď pre Gabču: Dobrý deň, nárok na náhradné výživné vznikne, ak Váš priemerný mesačný príjem podľa § 3 Zákona o náhradnom výživnom za posledných šesť kalendárnych mesiacov predchádzajúcich kalendárnemu mesiacu, v ktorom bola podaná žiadosť o náhradné výživné nepresahuje 2,2 násobku sumy životného minima, pričom podľa Zákona o životnom minime za životné minimum fyzickej osoby alebo fyzických osôb, ktorých príjmy sa posudzujú podľa § 3 tohto zákona spoločne, sa považuje suma alebo úhrn súm: a) 199,48 eura mesačne, ak ide o jednu plnoletú fyzickú osobu, b) 139,16 eura mesačne, ak ide o ďalšiu spoločne posudzovanú plnoletú fyzickú osobu, c) 91,06 eura mesačne, ak ide 1. o zaopatrené neplnoleté dieťa, 2. o nezaopatrené dieťa. Podľa vyššie uvedeného na tento účel sa spoločne posudzuje príjem dieťaťa a zákonom určených osôb, s ktorými dieťa žije v jednej domácnosti. Čo sa týka príjmy z nájmu, prenájmu aj na tie príjmy sa prihliada pri posudzovaní nároku na náhradné výživné.
mgr.robert.banos, 11. máj 2018 - 14:38
Ďakujem veľmi pekne za odpoveď. Ešte otázočka,neviem či budem mať nárok na náhradné výživné nakoľko k mesačnému platu mám aj príjem z prenájmu bytu. Zaratava sa aj ten do mesačného priemerného príjmu? Čo sa týka 2,2 násobok životného minima je to 199,48 eura mesačne na dospelú osobu alebo 91,06 eur mesačne na nezaopatrené dieťa ? Alebo spolu? Neviem, či sa mám pustiť do vybavovania, keď čistý príjem mám cca 800eur + 220 eur príjem z prenájmu, akosi si to neviem stále vyrátať. Velmi pekne ďakuje za info ako aj za pomoc, ktorú nezištne poskytujete.G.
Gabča, 9. máj 2018 - 12:43
Odpoveď pre Gabču: Dobrý deň, na podanie návrhu na vymáhanie výživného prostredníctvom exekútora stačí, ak povinný rodič nezaplatí jednu mesačnú sumu výživného v súdom stanovenej výške a lehote. Podmienkou nároku na náhradné výživné je, aby povinný rodič neplatil výživné oprávnenému v lehote a spôsobom určených právoplatným rozhodnutím súdu alebo súdom schválenou dohodou najmenej tri po sebe nasledujúce mesiace od splatnosti poslednej splátky výživného a ak exekučné konanie trvá najmenej tri mesiace od doručenia návrhu na vykonanie exekúcie exekútorovi a povinná osoba nezačala platiť výživné. Pokiaľ podľa § 2 ods. 1 Zákona o náhradnom výživnom spĺňate podmienku na poskytnutie náhradného výživného, potom máte nárok na náhradné výživné, ak Váš priemerný mesačný príjem podľa § 3 Zákona o náhradnom výživnom za posledných šesť kalendárnych mesiacov predchádzajúcich kalendárnemu mesiacu, v ktorom bola podaná žiadosť o náhradné výživné nepresahuje 2,2 násobku sumy životného minima. Na účely posúdenia priemerného mesačného príjmu samostatne zárobkovo činnej osoby sa použije posledné daňové priznanie samostatne zárobkovo činnej osoby. Čo sa týka príjmu oprávnenej osoby, pri určení nároku na náhradné výživné sa prihliada na čistý mesačný príjem zo závislej činnosti. Ďalej, čo sa týka výšky náhradného výživného, tak podľa uvedeného zákona náhradné výživné, na ktoré má nárok oprávnená osoba je vo výške výživného určeného právoplatným rozhodnutím súdu alebo súdom schválenej dohody, najviac vo výške 1,2 násobku sumy životného minima pre nezaopatrené dieťa. Dávam do Vašej pozornosti aj náš článok o náhradnom výživnom: http://www.banos.sk/novinka/od-noveho-roka-sa-zmeni-poskytovanie-nahradneho-vyzivneho
mgr.robert.banos, 7. máj 2018 - 15:25
Dobrý deň, v 06/2017 som bola
Dobrý deň, v 06/2017 som bola rozvedená, podľa rozsudku manžel mi má prispievať na dcéru 100,- EUR mesačne. Výživné platil 3 mesiace 07 - 09/2017 , do teraz som to neriešila, nakoľko viem, že je nezamestnaný . Nakoľko vidím, že nemá snahu sa zamestnať a dcéra má stále vyššie a vyššie finančné nároky - krúžky, škola, oblečenie a pod. aj tých 100,- EUR by mi pomohlo. Samozrejme som si študovala, čo robiť v prípade neplatenia výživného ex manželom, takže postup podľa všetkého by mal byť...na políciu ho nahlasovať nechcem........exekútor by tiež nič nevyriešil nakoľko nič nevlastní ani nemá žiaden príjem....takže jediná možnosť je žiadať náhradné výživné.....ak neplatí 3 mesiace, čo spĺňame, môžem ísť s rozsudkom k exekútorovi a po 3 mesiacoch požiadať Úrad práce o náhradné výživné? Viem, že tam treba doklad zo školy, z práce o príjme....príjem do 2,5 násobku minima myslia tým čistú mzdu alebo hrubú? Náhradné výživné sa posudzuje podľa môjho príjmu alebo sa automaticky dáva podľa rozhodnutia súdu?Vopred ďakujem za odpoveď na moje otázky.
Gabča, 4. máj 2018 - 12:55
Odpoveď pre Slava:
Odpoveď pre Slava: Dobrý deň, pokiaľ nedôjde k novému určeniu otcovstva a otec dieťaťa nebude známy (nebude uvedený v rodnom liste dieťaťa), potom žiaľ Vaše plnenie poskytnuté matke dieťaťa nebudete vedieť vymáhať si späť, nakoľko plnenie za iného je možné vymáhať len od toho namiesto koho bolo plnené.
mgr.robert.banos, 29. január 2018 - 18:37
Odpoveď pre Zuzanu: Dobrý deň, čo sa týka výšky výživného, slovenské zákony upravujú len tzv. minimálne výživné, podľa ktorého každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30% zo sumy životného minima na nezaopatrené neplnoleté dieťa alebo na nezaopatrené dieťa podľa § 2 písm. c) zákona č. 601/2003 Z. z. o životnom minime. V praxi však súdy spravidla určujú výživné vo výške 17 - 23 % z príjmu povinného rodiča, a to s ohľadom na vek dieťaťa a jeho odôvodnené potreby. Pokiaľ by Vám súd zveril Vaše deti do osobnej starostlivosti, od otca detí môžete nárokovať výživné približne vo výške 17-23% z jeho príjmu, nutné je však zdôrazniť, že horná hranica sa neurčí v prípade ak je predpoklad, že sa v buducnosti ešte bude výživné navyšovať (napr. nastupom do školy, na druhý stupeň, na strednú školu, na vysokú školu,...). V konaní musíte tiež preukázať odôvodnené potreby Vašich detí. Čo sa týka vyživovacej povinnosti pri striedavej starostlivosti, § 62 Zákona o rodine ustanovuje, že pokiaľ je maloleté dieťa zverené do striedavej osobnej starostlivosti rodičov, súd pri určení výživného prihliadne na dĺžku striedavej osobnej starostlivosti každého rodiča alebo súd môže rozhodnúť aj tak, že počas trvania striedavej osobnej starostlivosti rodičov výživné neurčuje. Pokiaľ však príjem jedného z rodičov bol výrazne nižší, súd môže určiť výživné aj pri striedavej starostlivosti.
mgr.robert.banos, 26. január 2018 - 13:58
Dobrý deň, prosím, potrebujem
Dobrý deň, prosím, potrebujem poradiť, chcem sa rozviesť. Potrebujem vedieť, ako sa dá určiť výška výživného, koľko mám nárok na deti od ex. Jeho mesačný zárobok je 3000€ v čistom, môj mesačný zárobok je 300€ v čistom, k tomu dostávam 260€ sociálne dávky na maloleté dieťa (2roky) ktoré navštevuje jasle (jasle stoja 400€), ďalej máme ešte 6ročné dieťa, ktoré pojde v 09/2018do školy. Ja nemám nič, bývam v podnájme, nakoľko som od manžela odišla, je na mňa písané len auto a osobný účet. On má dom (ktorý nadobudol pred uzatvorením manželstva), má auto a samozrejme nej osobné účty. Ja platím nájomné 600€. Prosím, chcem vedieť, koľko si môžem nárokovať od ex na obe deti? Striedavú starostlivosť odmieta, chce ju riešiť len so staršou dcérou, malú na striedavú nechce...ďakujem pekne za pomoc
zuzana, 26. január 2018 - 9:29
Dobry den! Dakujem za odpoved
Dobry den! Dakujem za odpoved. Este by som sa chcel spytat, ak dieta nema v rodnom liste uvedeneho ziadneho otca, teda od koho sa mam dozadovat vratenia penazi? Mam podar navrh na sud o bezdovodne obohatenie sa? Alebo mam zalovat milenku ze mi zatajila skutocnosti? Alebo ako dokazem, ze tie peniaze ktore som jej posielal na ucet pravidelne kazdy mesiac boli na vyzivne dietata, ktore ona urcila za moje? Dakujem este raz.
Slavo, 23. január 2018 - 14:28
Odpoveď pre Slava: Dobrý deň, pokiaľ podľa výsledkov DNA testov nie ste biologickým otcom dieťaťa a nie ste ani zapísaný v rodnom liste dieťaťa ako otec dieťaťa, potom nemáte povinnosť platiť výživné. Pokiaľ ste platili výživné bez právneho dôvodu, máte nárok na jeho vrátenie a to v zmysle § 79 Zákona o rodine, podľa ktorého kto celkom alebo sčasti splnil za iného vyživovaciu povinnosť, je oprávnený od neho požadovať úhradu tohto plnenia a úroky z omeškania podľa predpisov občianskeho práva. Toto právo sa premlčuje vo všeobecnej trojročnej premlčacej lehote. Uvedené právo však máte len voči biologickému otcovi. Pokiaľ sa neskôr preukáže, že otcom dieťaťa je iný muž, máte nárok od skutočného otca požadovať poskytnuté plnenie.
mgr.robert.banos, 23. január 2018 - 8:55
Dobry vecer! Potreboval by
Dobry vecer! Potreboval by som radu. Pred troma rokmi mi moja milenka oznamila ze je tehotna a ze dieta je moje. Tak som platil dobrovolne vyzivne (bez urcenia sudom) mesacne mi odchadzali z uctu na jej ucet. Nie som zapisany ani v rodnom liste, ale teraz som si dal spravit sudno-pravne testy otcovstva v ktorych sa potvrdilo ze otcom NIE SOM. Chcel by som sa spytat da sa spatne vymahat vyzivne ktore som jej za tie 3roky zaplatil?dakujem za skoru odpoved.
Slavo, 20. január 2018 - 21:12
Odpoveď pre Vieru: Dobrý deň, plnenie vyživovacej povinnosti rodičov voči deťom je ich zákonnou povinnosťou, ktorá trvá do času, kým deti nie sú schopné samé sa živiť. Ak bola vyživovacia povinnosť určená súdnym rozhodnutím, otec je povinný platiť výživné v určenej výške až do času, kým súd nerozhodne o zrušení vyživovacej povinnosti, prípadne o znížení výživného. V žiadnom prípade nemôže prestať prispievať na výživu dieťaťa svojvoľne. Znamená to, že vyživovacia povinnosť otca trvá, preto sa môžete obrátiť na exekučný súd, ktorým je Okresný súd v Banskej Bystrici a vymáhať zameškané výživné prostredníctvom exekučného konania. Čo sa týka zhoršenia zdravotného stavu dieťaťa, ide o zmenu pomerov, ktorá určite odôvodňuje zvýšenie výživného, môžete sa teda obrátiť na príslušný súd a žiadať zvýšenie výživného.
mgr.robert.banos, 10. január 2018 - 20:34
Dobrý deň pán advokát, chcela by som Vás poprosiť o radu ohľadom výživného na moju dcérku. Je už plnoletá, má 23 rokov, je ZŤP a opatrujem ju cez Úrad práce. Otec dcérky, môj exmanžel mal ešte v roku 2012 určené súdom platiť na ňu výživné vo výške 66 Eur mesačne. Približne pred dvomi rokmi prestal úplne p!atiť a o dcéru sa vôbec nezaujíma, ani ju nenavštevuje. Prednedávnom ma na súde informovali, že neexistuje žiadne súdne rozhodnutie o zrušení povinnosti platenia výživného na dcéru zo strany otca. Je v súlade so zákonom prestať p!atiť výživné iba z vlastného rozhodnutia, nakoľko dcéra poberá 3 roky invalidný dôchodok? Žiaľ, jej zdravotný stav sa zhorsil, je často hospitalizovaná a užíva každý deň viacero druhov liekov. Môžem požiadať súd o zvýšenie výživného z dôvodu zhoršenia zdravotného stavu dcéry? Je možné ešte vymáhať nevyplýva!strmé výživné u exekútora? Exmanžel pracuje a má slušný príjem, ale na dcéru zabudol... Ešte chcem podotknúť, že dcérka má obmedzenú spôsobilosť na právne úkony a som jej opatrovníkom. Poraďte prosím, ako môžem vymôcť výživné od otca dcéry. Ďakujem vopred za Vašu odpoveď.
Viera, 6. január 2018 - 14:17
Odpoveď pre Pavla: Dobrý deň, plnenie vyživovacej povinnosti rodičov k deťom je ich zákonná povinnosť, ktorá trvá do času, kým deti nie sú schopné samé sa živiť. Zákonná vyživovacia povinnosť nezaniká iba z dôvodu ukončenia štúdia, ak na to nie sú splnené ďalšie zákonné predpoklady. Ak teda dieťa študuje a riadne v tomto štúdiu pokračuje až do jeho dokončenia, na povinnosti platiť výživné nič nemení ani skutočnosť, ak dieťa štúdium prerušilo, napr. z dôvodu nevydarenej skúšky, prípadne ak túto urobilo až na ďalší pokus. Na druhej strane, ak dieťa vstúpilo do zamestnania, ktoré mu umožnilo samostatne sa živiť, ale toto neskôr preruší s cieľom ďalšieho štúdia a kvalifikácie na iné povolanie, vyživovacia povinnosť sa neobnovuje. Zánik vyživovacej povinnosti je individuálny podľa schopnosti dieťaťa získať pravidelný príjem a z vlastných zdrojov si zaobstarať a uspokojovať svoje životné náklady. Nie je vylúčené, aby vyživovacia povinnosť zanikla a následne sa v dôsledku iných rozhodujúcich skutočností opätovne obnovila (napr. zhoršený zdravotný stav oprávneného dieťaťa), prípadne aby nikdy nezanikla (napr. z dôvodu trvalej invalidity dieťaťa). Schopnosť dieťaťa samo sa živiť, nezávisí od dosiahnutia určitej vekovej hranice, a teda niet dôvodu na to, aby bolo plnenie vyživovacej povinnosti rodiča k dieťaťu obmedzované pred dosiahnutím určitej vekovej hranice dieťaťa napr. nadobudnutím plnoletosti. Ďalej zákon o rodine stanovuje, že každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona. Pri určení rozsahu vyživovacej povinnosti súd prihliada na to, ktorý z rodičov a v akej miere sa o dieťa osobne stará. Ak rodičia žijú spolu, prihliadne súd aj na starostlivosť rodičov o domácnosť. Ak je maloleté dieťa zverené do striedavej osobnej starostlivosti rodičov, súd pri určení výživného prihliadne na dĺžku striedavej osobnej starostlivosti každého rodiča alebo súd môže rozhodnúť aj tak, že počas trvania striedavej osobnej starostlivosti rodičov výživné neurčuje. Dohody a súdne rozhodnutia o výživnom možno zmeniť, ak sa zmenia pomery. Okrem výživného pre maloleté dieťa je zmena alebo zrušenie výživného možné len na návrh. Výnimkou je zmena alebo zrušenie výživného pre maloleté dieťa, kedy súd môže rozhodnúť o zmene alebo zrušení výživného ex offo. Pre rozhodovanie súdu je rozhodujúci stav v čase vyhlásenia rozsudku. Súd tak nemôže prihliadať na skutočnosti, ktoré možno očakávať alebo ktoré nastanú až po vyhlásení rozhodnutia o výživnom. Ak sa preukáže zmena pomerov na strane oprávneného alebo povinného, zákon o rodine umožňuje prelomenie prekážky veci už raz rozsúdenej, a teda následnú zmenu vyživovacej povinnosti (zvýšenie, zníženie alebo zrušenie výživného). Podstatnou náležitosťou je tak zmena pomerov. Môže ísť o objektívne i subjektívne skutočnosti, o zmenu príjmov, výdavkov alebo majetkových pomerov. Na strane dieťaťa môže ísť napr. o zmenu zdravotného stavu a na Vašej strane napr. o nezamestnanosť.
mgr.robert.banos, 27. november 2017 - 21:08
Dobry vecer chcel by som sa
Dobry vecer chcel by som sa spitat ohladom vyzivneho ktore platim 40 eur mesacne na syna ma 17 rokov a prerusil strednu skolu na Slovensku nakolko isiel hrat futbal do zahranicia do Nemecka a tam bude mat plat 2500 eur mesacne a neviem ako to bude zo skolou ked ju prerusil ako to zistim ked mi syn klame a byvala manzelka tiez este sa vlacim po sudoch ohladom vysieho vyzivneho a neviem co mam robyt budem rad ak mi pradite
pavol , 22. november 2017 - 18:44
Odpoveď pre Michaelu:
Odpoveď pre Michaelu: Dobrý deň, otec má vyživovaciu povinnosť až do obdobia, kým sa dieťa nie je schopné samo živiť. To, že je vo väzení, nespôsobuje zánik tejto jeho povinnosti, mal by aj naďalej prispievať buď v sume určenej právoplatným rozhodnutím súdu, alebo aspoň v sume minimálneho výživného, t. j. vo výške 27,13 eur. Ak tak dobrovoľne nerobí, resp. nemá prostriedky, a ak disponujete právoplatným rozhodnutím súdu, kde mu bola určená výška vyživovacej povinnosti, máte možnosť podať návrh na začatie exekučného konania. Ak sa vám výživné nepodarí vymôcť, po 3 mesiacoch od doručenia návrhu na vykonanie exekúcie exekútorovi môžete požiadať úrad práce, sociálnych vecí a rodiny o náhradné výživné. Úrad bude skúmať predovšetkým váš príjem, ktorého priemerná mesačná výška za posledných 6 kalendárnych mesiacov predchádzajúcich mesiacu, v ktorom ste podali žiadosť, nesmie presiahnuť 2,2-násobok sumy životného minima (435,80 eur). Po priznaní nároku vám bude náhradné výživné vyplácané vo výške určenej právoplatným rozhodnutím súdu, najviac však vo výške 1,2-násobku sumy životného minima pre nezaopatrené dieťa (108,50 eur). Ak nedisponujete právoplatným rozhodnutím súdu, ktorým bola určená výška výživného, nemáte možnosť podať návrh na začatie exekúcie a následne žiadať o náhradné výživné. Musíte najprv podať návrh na určenie výšky výživného na súd a až po právoplatnosti rozsudku v danej veci postupovať, ako je uvedené vyššie.
mgr.robert.banos, 31. október 2017 - 19:57
Dobrý deň, chcela by som sa spýtať či mám právo na náhradné výživné, pokiaľ mám súdom určené výživné 100€, pričom otec maloletého dieťaťa sa nachádza v ústave na výkon väzby, odkiaľ mi posiela len 40€ mesačne. Dalo by sa to riesit, aby mi bolo náhradné vyzivne vyplácané tých zvyšných 60€? Počula som, že sa to da riesit cez exekútora. Otec dieťaťa by pritom so vsetkym súhlasil. Aj stym ze mu tam bude rast dlh. Kuratela ma hneď odbila, ze sa to nebude dat, avšak vy uvádzate ze náhradné vyzivne by sa malo dostavať pokial si neplní vyživovaciu povinnosť V PLNOM ROZSAHU, čase, atď. Ďakujem. Michaela
Michaela, 31. október 2017 - 11:22
Odpoveď pre Petra: Dobrý deň, pre prípad, že si BSM vyporiadate dohodou, s ktorou zhodne prejavite suhlas obaja, môžete si v tejto tie skutočnosti, čo kto z majetku nadobudne a ako a či bude vyplatený druhý z manželov, dohodnúť podľa svojho uváženia. Pokiaľ však manželka na Vami navrhovaný spôsob vyporiadania nepristupi, ale si bude narokovať na polovicu hodnoty nehnuteľnosti, bude mať na to nárok.
mgr.robert.banos, 4. október 2017 - 21:22
To moze znamenat aj to ze ked
To moze znamenat aj to ze ked mi zena prispeje 1000 eur na kupu domu a neskor by doslo popripade k rozvode staci ked jej dam tych 1000 eur co prispela na dom ??? Respektive dom som kupil za 4000 eur tak jej dam polovicu akoze hodnoty domu cize 2000 eur ? Slo by to tak?
Peter, 3. október 2017 - 1:00
Odpoveď pre Petra: Dobrý deň, uzatvorením manželstva vzniklo medzi Vami a manželkou takzvané bezpodielové spoluvlastníctvo manželov (,,ďalej iba ako BSM"). Do BSM patrí všetko čo môže byť predmetom vlastníctva a čo nadobudne niektorý z manželov za trvania manželstva. V konkrétnom prípade by tam teda patril aj rodinný dom, ktorý plánujete kúpiť.Naopak do BSM nepatria veci získané napríklad darom alebo dedením. V prípade následného rozvodu sa postupuje podľa zásad vyporiadania BSM. Rozlišujeme tri spôsoby vyporiadania BSM a to: dohodou medzi manželmi, súdnym rozhodnutím a uplynutím doby. Pri vyporiadaní sa vychádza z toho, že podiely oboch manželov sú rovnaké. Zároveň je každý z manželov je oprávnený aby sa mu uhradilo to, čo zo svojho majetku vynaložil na spoločný majetok a rovnako je povinný nahradiť to, čo zo spoločného majetku bolo vynaložené na jeho vlastný majetok.
mgr.robert.banos, 2. október 2017 - 23:50
Dobry den. Chcem Vas poprosit o radu.zijeme s manzelkou v rodinnom dome ktori vlastnia moji rodicia.otec mi chce tento dom predat.Chcem ale vediet .ze ci v pripade rozvodu s mojou manzelkou ju budem musiet vyplatit z domu.ktori mi otec predal .Za dom by sme dali po dohode cca 4000 eur .z toho cca 3000 su moje peniaze a 1000 manzelkine
Peter, 2. október 2017 - 6:06
Odpoveď pre Adrianu: Dobrý deň, Vy máte právo požadovať od otca dieťaťa len tie nezaplatené splátky výživného, resp. nezaplatené čiastky, ktoré ešte nie sú premlčané, t.j. máte možnosť vymáhať prostredníctvom exekúcie zameškané výživné za posledné 3 roky, teda sumu, ktorou je povinný rodič v omeškaní. Sumy, ktoré platil navyše bude možné odrátať z nezaplatenej čiastky. Pokiaľ teda otec platil výživné nepravidelne, máte možnosť obrátiť sa na exekútora, ktorý dlžné výživné (peniaze) mu bude strhávať z výplaty. Exekútor však môže siahnuť aj na majetok neplatiča, alebo pristúpiť k zablokovaniu jeho účtu. V praxi to znamená, že pokiaľ otec dieťaťa, ako povinný rodič, má splatné výživné k pätnástemu dňu kalendárneho mesiaca a túto povinnosť si nesplní, alebo splní len čiastočne, deň nasledujúci, teda šestnásteho dňa kalendárneho mesiaca, je možné podať návrh na výkon exekúcie, a to aj vtedy, ak predmetom exekúcie by mal byť len jeden mesiac nezaplateného výživného.
mgr.robert.banos, 29. september 2017 - 8:53
dakujem pekne za odpoved. Cize, ak som to spravne pochopila, tak vymahat mozem iba posledne 3 roky ? A ako sa zapocita suma, ktoru platil o cca 15 EUR naviac ? Odpocita sa od tych poslednych 3 rokov, alebo za poslednych 10 rokov ? A ano, rozsudok mam pravoplatny. dakujem Adriana
Adriana, 28. september 2017 - 17:24
dakujem pekne za odpoved. Cize, ak som to spravne pochopila, tak vymahat mozem iba posledne 3 roky ? Alebo 10 rokov ?? A ako sa zapocita suma, ktoru platil o cca 15 EUR naviac ? Odpocita sa od tych poslednych 3 rokov, alebo za poslednych 10 rokov ? A ano, rozsudok mam pravoplatny. dakujem Adriana
Adriana, 28. september 2017 - 17:16
Adriana, 28. september 2017 - 17:13
Odpoveď pre Adrianu: Dobrý deň, pokiaľ povinný rodič, teda otec dieťaťa, neplatí výživné v zmysle právoplatného a vykonateľného rozhodnutia, Vy, ako oprávnený rodič, máte možnosť vymáhať dlžné výživné od povinného rodiča cestou exekúcie. Predpokladom na úspešné vymoženie výživného je právoplatný a vykonateľný rozsudok súdu. Na podanie návrhu na vymáhanie výživného stačí, ak povinný rodič nezaplatí jednu mesačnú sumu výživného v súdom stanovenej výške a lehote. Nakoľko splatné výživné sa premlčí po desiatich rokoch a jednotlivé splátky výživného ako opakujúce sa plnenia sa premlčujú v trojročnej premlčacej dobe, Vy, ako oprávnený rodič máte právo požadovať od otca dieťaťa len tie nezaplatené splátky výživného (nezaplatené čiastky), ktoré ešte nie sú premlčané, t.j. máte možnosť vymáhať prostredníctvom exekúcie zameškané výživné za posledné tri roky. Keby vymáhanie výživného prostredníctvom exekúcie nemalo svoj účinok, existuje možnosť podať žiadosť o náhradné výživné, pokiaľ sú splnené podmienky podľa §2 zákona č. 201/2008 Z.z. o náhradnom výživnom. Ďalšou z možností, ako môžete v tomto prípade postupovať, je podanie trestného oznámenia pre podozrenie zo spáchania trestného činu zanedbania povinnej výživy podľa § 207 Trestného zákona. Pre spáchanie trestného činu zanedbania povinnej výživy je potrebné, aby boli naplnené znaky skutkovej podstaty tohto trestného činu podľa § 207 Trestného zákona, t.j., trestný čin zanedbania povinnej výživy spácha ten, kto najmenej 3 mesiace v období 2 rokov neplní, čo aj z nedbanlivosti, zákonnú povinnosť vyživovať alebo zaopatrovať iného. V tejto súvislosti Vás upozorňujem, že uplynutie uvedených 3 mesiacov nemusí na seba časovo nadväzovať, dôležité je, aby bola splnená podmienka uplynutia 3 mesiacov v období 2 rokov. Prostredníctvom tohto spôsobu však nedochádza k priamemu vymáhaniu dlžného výživného, ako je to pri exekúcii, je skôr prostriedkom ako donútiť povinného rodiča, dobrovoľne si splniť svoju vyživovaciu povinnosť, nakoľko, ak sa povinný rodič uzná vinným, hrozí mu sankcia vo forme odňatia slobody.
mgr.robert.banos, 28. september 2017 - 16:25
Dobry den. Chcem Vas poziadat
Dobry den. Chcem Vas poziadat o radu. Od 1.11.2005 mi otec neplati vyzivne urcene sudom 24,90 eur. Dcera sa narodila v roku 2001, a aj vtedy platil iba vtedy, ked som blocek musela nosit na socialku. Od 30.4. 2016 mi vyzivne zacal platit, pretoze som zostala na PN , teraz som po roku treti mesiac na podpore a bal sa, ze to budem musiet dokladovat socialke. Od 13.9 2016 mi zacal platit po 40 eur, ale v tomto mesiaci opat poslal sumu 23,50 eura. Zameskane vyzivne mi vsak odmieta doplatit, vraj kupoval dcere veci dost, aj jej daval peniaze na utraty. Podotykam, ze ma neskutocne znamosti na sude, rehoce sa mi a vyhraza sa mi, ze si vsetko vybavi. Mam nejaku sancu toto zameskane vyzivne ziskat ? dakujem pekne za radu Adriana
Adriana, 28. september 2017 - 11:08
Laura , 20. september 2017 - 18:33
Odpoveď pre Lauru: Dobrý deň, v danom prípade sa Vám naskytajú ako možnosti riešenia Vašej situácie - návrh na vykonanie exekúcie, podanie trestného oznámenia, požiadať o náhradné výživné. Pokia je exekúcia bezvýsledná, máte ešte dve možnosti. Trestné oznámenie môžete podať podľa §207 pre trestný čin zanedbania povinnej výživy, ktorý postihuje toho, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. Taktiež môžete požiadať o náhradné výživné, pričom žiadateľ o náhradné výživné podáva písomnú žiadosť na úrade práce, sociálnych vecí a rodiny podľa miesta trvalého pobytu dieťaťa. Podmienkou poskytnutia náhradného výživného je neplnenie vyživovacej povinnosti povinnou osobou v plnej výške v lehote a spôsobom určených právoplatným rozhodnutím súdu alebo súdom schválenou dohodou najmenej tri po sebe nasledujúce mesiace od splatnosti poslednej splátky výživného a ak exekučné konanie trvá najmenej tri mesiace od doručenia návrhu na vykonanie exekúcie exekútorovi.
mgr.robert.banos, 19. september 2017 - 20:01
Odpoveď pre anonymneho
Odpoveď pre anonymneho uzivatela z 9. septembra 2017 o 13:24: Dobrý deň, podľa §62 Zákona o rodine majú obaja rodičia zo zákona vyživovaciu povinnosť k deťom a to až do času, kým dieťa nie je schopné samo sa živiť. Obaja rodičia prispievajú na výživné podľa svojich možností, schopností a majetkových pomerov. Dieťa má právo podieľať na životnej úrovni rodičov. Každý rodič je však povinný prispievať minimálne vo výške 30% zo sumy životného minima. Pri určení výšky výživného súd prihliada na to, kto a v akej miere sa osobne stará o dieťa. Vyživovaciu povinnosť má každý rodič, bez ohľadu na to, kde sa nachádza. Odporúčam Vám obrátiť sa s návrhom na určenie vyživovacej povinnosti na príslušný súd, ktorým je podľa §112 Civilného mimosporového poriadku súd, v ktorého obvode má maloletý v čase začatia konania bydlisko určené dohodou rodičov alebo iným zákonným spôsobom. Nakoľko uvádzate, že otec dieťaťa je zapísaný v rodnom liste maloletého, súd bude pri zisťovaní jeho pobytu vychádzať z uvedených údajov.
mgr.robert.banos, 19. september 2017 - 19:59